Üks mu tuttav läks rootslasele mehele ja enne Eestist lahkumist õppis usinalt kursustel rootsi keelt. Pärast Rootsis said rootslased tema keelt kõvasti naerda, sest see sisaldas palju sõnu, mida seal riigis polnud aastakümneid kasutatud.  Ise õppisin ka enne Ameerikasse tulekut kursustel inglise keelt (koolis ma polnud seda õppinud). Mahavisatud raha ja aeg. No mingi sõnavara sain jah, aga Ameerikas ei saa minu hääldusest  keegi muhvigi aru. Eestis eestlastest kursusekaaslased ja õpetaja said minu aktsendist väga hästi aru ja mulle isegi tundus, et ma oskan inglise keelt natuke. See tunne läks USA pinnale saabudes ruttu üle   Huvitav, millist eesti keelt õpetatakse välismaa ülikoolides?  Minu tuttavad, kes on läinud välismaale elama ja kelle kodune keel on inglise keel, on hakanud umbes kahe aasta pärast eesti  keeles kokutama ja sõnu meelde tuletama. Kui skype'is räägime, siis pole neile näiteks meelde tulnud sõnad "hulgiladu" ja "kinnisvara".